Vitrinek és egyéb bútor elemek műszaki leírása  
az Országgyűlési Múzeum Mobil Interaktív Kiállítási Rendszerhez

Előképek



A vitrinek tervezésekor elsődleges célunk a könnyed variálhatóság volt. Ezt szem előtt tartva a bútorok elemekre bontva jelennek meg, melyek egy moduláris rendszert alkotva lehetőséget adnak a kívánt változatok összeállítására. Másodlagosan megfogalmazott kritériumnak megfelelve ez a fajta rendszer könnyebbé teszi a szállítását és a tárolását is a bútoroknak.


A vitrinek a következő elemekből épülnek fel: láb elem, bázis elem, fejelem, toldó elem.  
A vitrinek - alapot képezve a kiállítási bútoroknak- igény szerint különböző méretű üveg / plexi kubusok befogadására alkalmasak, illetve szerkezeti kialakítása lehetőséget ad arra, hogy több stílusban jelenhessen meg. Ezt különböző dizájnú dekor panel elemek felszerelésével érhetjük el. A vitrineken kívül hasonló szerkesztésű kubusok kerültek megtervezésre, melyek az interakciós elemeknek képzik a bemutatását. A vitrineken, a kubusokon kívül kiegészítő elemként a kiállítás terébe paraván falak, és egy bábu elhelyezésére szolgáló bútor elem tervezéséről gondoskodtunk.

Láb elem (L): 12mm vastagságú, felület kezelt MDF-ből készülő fogadó szerkezet, menetes szintező lábakkal, melyre ültethető a bázis elem. Jellemző méretei: 30x30x96cm, 30x60x96cm, 60x60x96cm.

Bázis elem (B): 12mm vastagságú natúr kivitelű MDF-ből készülő szerkezet, fém/fa belső váz szerkezetre épülve, mely a láb elemre kerülve fogadja a fej elemet. Négy oldalán 4-4 menetes rögzítési pontokat terveztünk, melyek a dekor panelek rögzítésére szolgálna. 2 szemközti oldalán a könnyed mozgatás érdekében pedig „megfogási likak” –at terveztünk. Jellemző méretei: 30x30x35cm, 30x60x35cm, 60x60x35cm, 30x30x70cm, 30x60x70cm, 60x60x70cm.



Fejelem (F): három különböző típusa van. Mindegyik 12mm vastagságú, felületkezelt MDF szerkezetű. Legegyszerűbb fejelem a felső záródással, a bázis elemre ülve zárja le a bútoregységet. A hasonló szerkesztésű, de felülről nútokkal ellátott fejelem, azon bázis elemek felhelyezésére alkalmasak, melyhez kubus csatlakozik. Ezek az üveg/plexi kubusok fogadására alkalmasak. A harmadik típusú fejelem áttört szerkezetet alkot a beleépülő opál plexi felső réteggel. Jellemző méretek: 30x30x100cm, 30x60x100cm, 60x60x100cm.



Toldó elem (T) : az egyes bázis elemek egymásra sorolhatóságát teszi lehetővé, így új magassági méretekkel kialakítva a kívánt bútorokat. 12mm vastagságú natúr, MDF szerkezetű bútor elem. Jellemző méretei: 26,4x30x17,2cm, 26,4x56,4x17,2cm, 56,4x 56,4x17,2cm.  
  
Plexi/üveg kubusok (Ü/P) : a nútokkal ellátott fejelemhez csatlakozva képzik a vitrinek fedését. Üvegezés:a 60x60x70cm-es vagy az az alatti méret esetében 2x3mm-es ragasztott, vagy 1x6mm-es fóliázott, az ennél nagyobb méreteknél pedig a 2x4mm-es kétrétegű ragasztott vagy 1x8mm-es fóliázott, normál, színezés mentes üvegek használatát javasoljuk. A nagyméretű (180cm vagy ezt meghaladó magasságú ) üvegkubusok esetében vagy ha az üvegkubus önsúlya meghaladja a 100kg-ot, abban az esetben legyen egy oldalon nyitható és zárral rendelkező kubus. Olyan zsanér és zár használatát javasoljuk, amely minél kevésbé látható és biztosítja a műtárgy védelmet..

Mind az üveg, mind a plexi kubusok esetében polírozott éleket kialakítva javasoljuk a kivitelezést. Az üvegkubusok esetében UV ragasztást ajánlunk, víztiszta kivitelben, valamint a plexi kubusok esetében is víztiszta ragasztást javaslunk.

Jellemző méretei:29,2x29,3x35cm, 59,2x29,2x35cm, 59,2x59,2x35cm, 29,2x29,2x70cm, 29,3x59,2x70cm, 59,2x59,2x70cm, 29,2x29,2x105cm, 29,2x59,2x105cm, 59,2x59,2x105cm.

Dekorpanelek: szolgálják a kiállítás arculatának egyik legmeghatározóbb elemét. Több stílust felsorakoztatva, választható ki, hogy melyik dizájn kerüljön fel a vitrinek oldalaira. A „sima”, „classic” és „low-polygon” megjelölésű stílusok közül lehet választani. A bázis elembe levő menetes rögzítési pontoknak köszönhetően könnyen le és felszerelhetőek. Megadott színre porszórt felületű. A low-polygon jelölésű dekor panelek esetében szendvics szerkezet kialakítását javasoljuk, amely tartalmazhat expandált keményhab vázat és erre felületképzésként egy keményebb kopásálló réteget. Ezeknél az elemeknél keretesen összeépített szerkezetként kerülnek fel a bazis elemekre a dekorpanelek. A „low-polygon” dekorpanel ek kívételével a többi dekorpanel négy -oldalanként- darabokban kerül felhelyezésre, átforduló profilélekkel. Tároló dobozok tervezéséről gondoskodtunk a dekor panelok és az üveg/plexi kubusok kapcsán a szállítás és a sérülések megóvása végett.



A korpuszoknál RAL-9003-as selyem fényű festést javaslunk.

Paraván falak (S) : 30mm-es fém/fa vázszerkezetű, hungarocell kitültésű, két oldalán lemezelt alapfelületű, -igény szerint festett MDF- merevítésekkel ellátott szerkezet, mely screenként, vetítő felületként, igény szerint info anyagok, printek elhelyezésére szolgál. Rögzítése mennyezethez, illetve vitrinekhez való kapcsolódással történhet. RAL 9007-es selyemfényű festést javaslunk. Jellemző méretei: 175x4x210cm, 210x4x210cm,350x4x210cm  
  
Bábus vitrin (B7): vitrinekhez hasonló felépítésű, fém/fa szerkezetre szerelt 12 és 18mm MDF borítású szerkezet, melyhez egy nagyobb méretű plexi/üveg kubus csatlakozik, lehetővé téve –igény szerint- babák/öltözékek bemutatását. Jellemző mérete a talapzatnak: 90x90x17,5cm, az üveg/plexi kubusnak: 89,2x89,2x2,10cm.

Világítás:

A plexi/üveg kubusokkal ellátott vitrinekben helyi spot világító testek helyezkednek el. A két oldalon elhelyezkedő függőlegesen sín a fej elembe kerül beépítésre. A fényforrások számát következőképpen javasoljuk: az 50cm-es vagy annál kisebb magasságú vitrinek 2x2db, 51cm-től 90cm-ig 2x3db. 90cm-től 150cm-ig 2x5db az ezt meghaladó magasságúaknál pedig 2x7db világító testet tervezünk.

.

Megjegyzések:  
A pára tartalomra érzékeny tárgyak speciális vitrinbe kerülnek. A vitrinek felfogatásának olyan precíznek kell lennie, hogy a vitrinek légzáróak legyenek.

Kábelezés, elektromos vezetékek: rejtett vezetékezés. Betáp a fal szerkezet mögül. A

vitrinek érintés védelemmel vannak ellátva.